*Za ostale upotrebe, v. Ljubavna priča.*

***Te voy a enseñar a querer*** je kolumbijsko-američka telenovela produkcijske kuće Telemundo, snimana tokom 2004. i 2005. godine.

U Srbiji se tokom 2005. i 2006. emitovala na Trećem kanalu RTS-a pod naslovom ***Ljubavna priča***, a u Hrvatskoj na programu Nova TV pod naslovom ***Nauči me voljeti***.

Sinopsis
--------

Alehandro Mendez je bio veoma uspešan čovek, srećno oženjen sa Isabelom koju je obožavao i imao dvoje dece – Pabla i Elenu, i pored toga je imao mogućnosti da posvećuje najveći deo svoga vremena onome što ga je najviše ispunjavalo – svom poslu, koji se sastojao od rada na hacijendi za pripremu bikova za koride. Ovaj, kao i posao nekretnina koji je obavljao u gradu, su omogućili i njemu i njegovoj porodici da uživaju u visokom standardu života.

Uspeš uvek izaziva i sa sobom dovodi mnogo neprijatelja i tako se život Alehandra Mendeza drastično menj kada iznenada i pod sumnjivim okolnostima premine njegova voljena supruga Isabel. Tada pada u tešku depresiju koja ga udaljuje od svojih životnih interesa, hacijende, ljudi i stvari koje voli..

Dijana je lepa i mlada veretinarka na početku ove priče upoznaje Pabla (Alehandrovog sina) koji joj se udvara u jednom od noćnih klubova, ali ga ona odbija zbog njegovog drskog ponašanja, prepotentnosti i umišljenosti. Igrom slučajeva Dijana je dobila posao na njegovoj porodičnoj hacijendi, kako bi pokušala da spasi životinje koje umiru od epidemije zaraznih bolesti. Tada će Pablu pojačati samopouzdanje i daće sve od sebe kako bi je osvojio.

Nakon Isabeline smrti, Milsijades, zemljoposednik koji zavidi Mendezovom ranču, udružiće se u zaveru protiv njih zajedno sa Deborom. Debora je atraktivna i proračunata žena, udata je iz interesa za Feliksa (oca Alehandrove pokojne žene) od koga će vremenom gledati da se otarasi kako bi mogla u miru osvojiti Alehandra, i time preuzela čitavo bogatstvo porodice Mendez u svoje ruke.

Hacijenda je u krizi, ali Dijana je uporno pokušava spasiti. Pomagaće i Alehandru kako bi se oporavio i izašao iz depresivnog stanja u kome se nalazi. Dijana ga uspeva ubediti da se, umesto žaljenja za izgubljenim, posveti odbrani onoga što mu je ostalo u životu. Sada se zajedno suprotstavljaju nevoljama i zamkama koje im priređuju neprijatelji, i kroz taj rad se, kako Alehandro, tako i Dijana, duboko zaljubljuju jedno u drugo. Međutim, nemaju smelosti da jedno drugom to priznaju, strahujući od neuzvraćenosti…

Nakon nekog vremena, Dijana otkriva da je Alehandro voli, ali u isto vreme i Pablo, njen verni i zaljubljeni udvarač, otkriva da mu je Alehandro „preoteo" ljubav svog života. U tom trenutku, Pablo pokušava sebi oduzeti život i manipuliše situacijom kako bi privukao Dijaninu pažnju, koja biva uhvaćena u njegovoj igri. Alehandro oseća krivicu i razdvaja se od Dijane kako bi izbegao ubuduće povređivati svog sina. U isto vreme, zavernici pripremaju zamku kojom će doći do nepoverenja između Dijane i Alehandra kako bi ih uspeli što više udaljiti.

Njihova ljubav će morati da prebrodi mnoge prepreke, sve dok zloba ne biva otkrivena, i Pablo shvata da je njegov otac prava Dijanina ljubav, te ga savetuje da se bori kako bi je uspeo povratiti.

Uloge
-----

| Glumci | Likovi |
| --- | --- |
| Dana Garsija | Dijana Rivera |
| Migel Varoni | Alehandro Mendez |
| Katerine Sijačoke | Debora Buenrostro |
| Mičel Braun | Pablo Mendez |
| Horhe Kao | Milsijades Kontreras |
| Ana Lusija Domingez | Kamila Buenrostro |
| Marija Elena Doehring | Isabel de Mendez |
| Martin Karpan | Luis Karlos |
| Šarmel Altamirano | Elena Mendez |
| Konsuelo Lizardo | Rufina Rivera |
| Karolina Lizarazo | Flor |
| Melvin Kabrera | Salvador |
| Karlos Duplat | Feliks |
| Silvio Anhel | Pedro Rivera |
| Huan Pablo Šak | Huan Manuel |
| Luz Stela Luengas | Klementina Divas |
| Hulio del Mar | Tobijas |
| Silvija de Dios | Empera Divas |
| Natalija Hiraldo | Tulija Divas |
| Adrijana Kampos | Margarita Anheles |